Habari za kuapishwa kwa Adama Barrow zilipokelewa kwa furaha na shangwe Banjul

Bw Jammeh amepewa hadi saa sita mchana Ijumaa (saa tisa Afrika Mashariki) kuachia madaraka la sivyo aondolewe kwa nguvu na wanajeshi wa nchi za Afrika Magharibi wanaoungwa mkono na Umoja wa Mataifa.

Wanajeshi hao wametakiwa kusubiri hadi makataa hayo yamalizike.

Jumuiya ya Kiuchumi ya nchi za Afrika Magharibi (Ecowas) inaunga mkono Adama Barrow, ambaye aliapishwa kuwa rais mpya wa Gambia katika ubalozi wa nchini hiyo nchini Senegal.

 Juhudi za mwisho za kumshawishi Bw Jammeh kuondoka kwa hiari, ambazo zinaongozwa na Rais wa Guinea Alpha Conde, zinatarajiwa kufanyika Ijumaa asubuhi.

Mwenyekiti wa tume ya Ecowas, Marcel Alain de Souza, alisema iwapo mkutano huo utakaoongozwa na Bw Conde hautafaulu, basi hatua ya kijeshi itafuata.

"Iwapo kufikia saa sita mchana, yeye (Bw Jammeh) hatakubali kuondoka Gambia chini ya Rais Conde, tutaingilia kijeshi," amesema.

Adama Barrow baada ya kuapishwa aliwaamuru wanajeshi wa Gambia wasalie kambini

Wanajeshi wa Ecowas walisema hawakukumbana na pingamizi zozote kutoka kwa wanajeshi wa Gambia walipoingia nchini humo Alhamisi baada ya kuapishwa kwa Barrow.

Gambia: Barrow kuapishwa ubalozini Senegal

Wanajeshi kutoka Senegal na nchi nyingine za Afrika Magharibi waliingia Gambia baada ya makataa mengine aliyopewa Bw Jammeh kuondoka kumalizika.

Bw Jammeh, ambaye bado yupo nchini Senegal amesema hatarejea mji mkuu wa Gambia, Banjul, hadi operesheni ya kijeshi imalizike.

Hatua ya Ecowas kutaka kumtoa kwa nguvu Jammeh inaungwa mkono na Baraza la Usalama la Umoja wa Mataifa lenye wanachama 15, ingawa baraza hilo lilisisitiza kwamba suluhu ya amani inafaa kupoewa kipaumbele.

Wanajeshi wa Senegal ni miongoni mwa waliopokea mafunzo zaidi Afrika

Msemaji wa jeshi la Senegal Kanali Abdou Ndiaye, aliambia BBC kwamba wanajeshi wa Senegal tayari wamo nchini Gambia na wamejiandaa kupigana hali ikibidi.

"Tayari hivi ni vita, tukikumbana na upinzani wowote, tutapigana," amesema, na kuongeza: "Iwapo kuna... \n\nNipe kichwa kizuri cha makala hapo juu.
Gambia: Yahya Jammeh apewa makataa ya mwisho